ལོ་དེ་ལ།གཡང་ལུང་སྡེ་བར་གནས་ཚུལ་གསར་བ་ཞིག་ཡོད་པ་དེ་ནི་གསར་བུ་དོན་གྲུབ་ཀྱིས་ཁོ་རང་གི་ཨ་ཕ་ཁྲིད་དེ་གནས་མཆོག་ཉི་མ་ལྷ་སར་ལྷ་སའི་ཇོ་བོ་མཇལ་དུ་ཕྱིན་པ་དེ་རེད།སྡེ་བའི་ཡུལ་མི་ཚོས་ཨ་ཁུ་རྣམ་རྒྱལ་ལྷ་སར་སོང་བའི་གནས་ཚུལ་ཤེས་དུས།འགའ་རེས་རང་གི་སྨ་ར་དཀར་བོའི་ངོས་སུ་བྱིལ་བྱིལ་བྱེད་བཞིན་ཧ་ཅང་དགྱེས་པའི་ཉམས་ཀྱིས།རྣམ་རྒྱལ་གྱིས་ཀྱང་ལྷ་ས་རིག་ཐུབ་སོང་།ངོ་མ་བསོད་ནམས་རང་རེདཅེས་རྗོད་བཞིན་ཁོ་ལ་ཡིད་སྨོན་བྱེད་པ་དང་།འགའ་རེསཅི་འདྲའི་བྱིས་པ་སྲི་ཞུ་ཅན་ཞིག་རེད་ཨང་ཞེས་བཤད་དེ་ཁོ་ལ་བུ་ཕྲུག་བཟང་པོ་དེ་འདྲ་ཞིག་ཡོད་པར་བསྟོད་པ་བྱེད་ཀྱིན་འདུགཡང་འགའ་རེས་མིག་ཟུང་ཅུང་ཟད་བཙུམས་ཏེ་འདང་རྒྱག་ཞོར།ཨ་ཁུ་རྣམ་རྒྱལ་གྱིས་མི་ཚེ་གང་པོར་སྡིག་ལས་རྐྱང་རྐྱང་བསྒྲུབས་པས།ཁོས་ལྷ་སའི་ཇོ་བོ་མཇལ་ཨེ་ཐུབཅེས་ལབ་གླེང་བྱེད་ཀྱིན་འདུག